Report Žani 
Žani 
Tento report bude kratší, nemám v podstate žiadnu väčšiu výhradu k jej učeniu. Má skvelú prípravu, dobre spracovanú prezentáciu a vie, o čom hovorí. Je to veľmi kvalitná a nadaná učiteľka. 
Hodina prebieha ako má, materiály posiela deckám vopred, má nachystanú prezentáciu aj cvičenia, vďaka čomu má jej hodina ľahký priebeh a hlavne nič nemusí hľadať v počítači. Učivo vysvetľuje dobre a sebavedomo. Má pripravené príklady, s ktorými pracuje. Cvičenia má vlastné a vidieť, že vie čo chce  prostredníctvom nich overiť. 
Deti ju majú rady a rešpektujú ju. Všetkým dáva dostatok priestoru. Ak majú jej žiaci konštruktívnu pripomienku, vypočuje si ich a snaží sa to zakomponovať do ďalšej hodiny.  

Na konzultácií sme spolu riešili tri body
1. Málo interaktívnych cvičení na oživenie hodiny. Tento bod je už vyriešený, poslala som jej odkazy na stránky kde sú online cvičenia, začala ich využívať a dokonca našla aj nové. Aj na konci hodiny pošle žiakom pár odkazov, aby si mohli precvičiť učivo.   
2. Zabúdala na zdvihnuté ruky, respektíve si ich neskontrolovala keď mala zdieľanú obrazovku. Toto je tiež už v poriadku, decká už majú dostatok priestoru. 
3. Rýchlo hovorila otázky. Tým že nie je z Bratislavy má jednoducho rýchlejšie tempo reči než my, občas je to ujde a hlavne pri otázkach veľmi rýchlo niečo zamumle a cez Skype jej zle rozumieť. Už sa podstatne viac stráži. Stále jej to sem-tam ujde ale nie je to nič strašné  

Aby som to zhrnula Žani je fakt dobrá a máme šťastie, že sme niekoho takého našli, prípravy aj výklad má na vysokej úrovni. Väčšinu chýb, čo som si všimla odstránila, alebo minimálne zlepšila. Hodiny má už interaktívnejšie a živšie. Na percentuálnej škále si zaslúži tak 95%. 
Na záver len odporúčam, aby ste ju držali vo Freedu, pretože je to už hotová a kompetentná lektor a také sa hľadajú len ťažko. 
